GYSE 2025 - A gyermekorvos sürgősségi esetei (Budapest, 2025.09.25-27.)
2025-09-25 - 2025-09-27 | 1074 Budapest, Hotel Hungaria City Center, Rákóczi u. 90.
Időpont: 2025. szeptember 25-27.Helyszín: Hotel Hungaria City Center (1074 Budapest, Rákóczi u. 90.)Kedves Kollégák, kedves gyermekellátásban dolgozó Barátaink!Tisztelettel meghívlak Benneteket / meghívom Önöket a 2025-ös GYSE-ére.
Célkitűzésünk már jól ismert: “Ne kelljen félni, ha nehéz eset jön”!
Kiváló előadások és workshopok segítik a résztvevőket e cél elérésében. A workshopokra a kongresszus regisztrált résztvevői rendkívül kedvezményes díj fejében jelentkezhetnek. Gyakorlatorientált továbbképző tanfolyamunk népszerűsége 2017 óta változatlan, jelenleg a leglátogatottabb, eset- és gyakorlatorientált gyermekgyógyászati tanfolyam.
A 2025-es GYSE-re is olyan témákat választottunk, ami minden gyermekellátásban dolgozó vagy gyermekeket is ellátó egészségügyi szakember érdeklődésre számot tarthat. Fő témáink 2025-ben:A gyermekellátás legfontosabb kihívásai;Égéssérült gyermek ellátása;Fájdalomcsillapítás;Régi és új tévhitek az oltásokkal kapcsolatban;Infektológiai esetek;A légzési elégtelenség ritka okai;Gyermekkardiológia;Onko-hematológia gyakorlati problémái;Anaphylaxia ellátása;A génterápia kihívásai;Kihívások a gyermeksürgősségi ellátásban és a gyermekmentésben;Varia;Bemutatkozik az MRE Bethesda Gyermekkórház Sürgősségi Osztálya!
Kiváló előadók garantálják, hogy mindenki értékes információkkal távozzon tanfolyamunkról!
Szeretettel várjuk rendezvényünkre a gyermekellátás különböző területein dolgozó orvosokat és ápolókat, továbbá az akut gyermekellátás irányt érdeklődő egyéb szakembereket. Külön szeretettel invitáljuk, és a gyermekorvoslás iránt érdeklődő orvostanhallgatókat is.

A fiatalok részvételét kedvezményes regisztrációs díjjal segítjük!

A továbbképzés a Semmelweis Egyetem által a SE-SZTOK/2025.II/00162 kódszámon akkreditált továbbképző tanfolyam. Részvétel esetén az orvosok 48 kreditpontot szerezhetnek.
Szakképesítések, amelyekhez szakma szerinti pontszámként elszámolható: 1. aneszteziol.-intenzív terápia; 2. csecsemő és gyermek kardiológia; 3. csecsemő és gyermekgyógyászati intenzív terápia; 4. csecsemő- és gyermekgyógyászat; 5. gyermekneurológia; 6. háziorvostan; 7. infektológia; 8. oxyológia és sürgősségi orvostan.

A 63/2011. (XI. 29.) NEFMI rendelet az egészségügyi szakdolgozók továbbképzésének szabályairól 6. § (1) „SZABADON VÁLASZTHATÓ” elméleti továbbképzésnek minősül: az orvosok, fogorvosok, gyógyszerészek és az egészségügyi felsőfokú szakirányú szakképesítéssel rendelkezők folyamatos továbbképzéséről szóló miniszteri rendelet szerinti kötelező szakmacsoportos, valamint szabadon választható, akkreditált elméleti továbbképzésen történő részvétel. Folyamatos továbbképzés alapján megszerezhető pontértékek: 31-40 pontig minősített továbbképzés esetén: 20 pont.

További részletek, online regisztráció a Konferencia honlapján: https://convention.hu/Rendezveny/Reszletek/GYSE25
A helyszín 2025-ban is a Hotel Hungária City Center lesz. A tudományos rendezvény kitűnő szervezését a Convention Budapest Kft. munkatársai biztosítják.

Találkozzunk a konferencia helyszínén!

Dr. Ujhelyi Enikő PhD
főorvos
gyermekgyógyász, aneszteziológus-intenzív terápiás,
gyermekinfektológus, gyermekintenzív szakorvos
DPC-OHII
